ਸ਼ਹਿਨਾਜ਼ ਗਿੱਲ
ਸ਼ਹਿਨਾਜ਼ ਗਿੱਲ (ਜਨਮ 27 ਜਨਵਰੀ 1993) ਇੱਕ ਭਾਰਤੀ ਅਭਿਨੇਤਰੀ, ਮਾਡਲ ਅਤੇ ਗਾਇਕਾ ਹੈ ਜੋ ਟੈਲੀਵਿਜ਼ਨ ਅਤੇ ਫ਼ਿਲਮਾਂ ਵਿੱਚ ਕੰਮ ਕਰਦੀ ਹੈ। ਉਸ ਨੇ ਆਪਣੇ ਮਾਡਲਿੰਗ ਕਰੀਅਰ ਦੀ ਸ਼ੁਰੂਆਤ 2015 ਦੇ ਮਿਊਜ਼ਿਕ ਵੀਡੀਓ, ਸ਼ਿਵ ਦੀ ਕਿਤਾਬ ਨਾਲ ਕੀਤੀ ਸੀ। 2017 ਵਿੱਚ, ਉਸ ਨੇ ਪੰਜਾਬੀ ਫ਼ਿਲਮ ਸਤਿ ਸ਼੍ਰੀ ਅਕਾਲ ਇੰਗਲੈਂਡ ਨਾਲ ਇੱਕ ਅਭਿਨੇਤਰੀ ਦੇ ਰੂਪ ਵਿੱਚ ਅਦਾਕਾਰੀ ਦੀ ਸ਼ੁਰੂਆਤ ਕੀਤੀ। 2019 ਵਿੱਚ, ਉਸ ਨੇ ਰਿਐਲਿਟੀ ਸ਼ੋਅ ਬਿੱਗ ਬੌਸ 13 ਵਿੱਚ ਹਿੱਸਾ ਲਿਆ ਅਤੇ ਤੀਜੇ ਸਥਾਨ 'ਤੇ ਰਹੀ। ਬਿੱਗ ਬੌਸ ਹਾਊਸ ਵਿੱਚ, ਉਸ ਨੇ ਸ਼ੋਅ ਦੇ ਜੇਤੂ ਮਰਹੂਮ ਸਿਧਾਰਥ ਸ਼ੁਕਲਾ ਨੂੰ ਡੇਟ ਕੀਤਾ। ਉਨ੍ਹਾਂ ਦੇ ਪਿਆਰ ਭਰੇ ਰਿਸ਼ਤੇ ਦੇ ਕਾਰਨ, ਇਹ ਜੋੜਾ ਸਿਡ-ਨਾਜ਼ ਵਜੋਂ ਮਸ਼ਹੂਰ ਹੋਇਆ। ਬਿੱਗ ਬੌਸ 13 ਤੋਂ ਬਾਅਦ, ਉਹ ਟੋਨੀ ਕੱਕੜ ਦੇ ਸ਼ੋਨਾ ਸ਼ੋਨਾ ਗਾਣੇ ਅਤੇ ਦਰਸ਼ਨ ਰਾਵਲ ਦੇ ਭੂਲਾ ਦੂੰਗਾ ਗਾਣੇ ਵਿੱਚ ਦਿਖਾਈ ਦਿੱਤੇ ਸਨ।

ਜੀਵਨ ਅਤੇ ਕਰੀਅਰ

ਸ਼ੁਰੂਆਤੀ ਜੀਵਨ ਅਤੇ ਕਰੀਅਰ ਦੀ ਸ਼ੁਰੂਆਤ 
ਗਿੱਲ ਦਾ ਜਨਮ 27 ਜਨਵਰੀ 1993 ਨੂੰ ਹੋਇਆ ਅਤੇ ਉਨ੍ਹਾਂ ਦਾ ਪਾਲਣ-ਪੋਸ਼ਣ ਪੰਜਾਬ, ਭਾਰਤ ਵਿੱਚ ਹੋਇਆ। ਉਹ ਪੰਜਾਬੀ ਮੂਲ ਦੀ ਹੈ ਅਤੇ ਇੱਕ ਸਿੱਖ ਪਰਿਵਾਰ ਨਾਲ ਸੰਬਧ ਰੱਖਦੀ ਹੈ। ਉਸ ਨੂੰ ਅਦਾਕਾਰੀ ਅਤੇ ਗਾਉਣ ਦਾ ਸ਼ੌਕ ਸੀ, ਅਤੇ ਬਚਪਨ ਤੋਂ ਹੀ ਅਦਾਕਾਰ ਬਣਨ ਦਾ ਸੁਪਨਾ ਵੇਖਦੀ ਸੀ।

ਉਸ ਨੇ ਆਪਣੇ ਕਰੀਅਰ ਦੀ ਸ਼ੁਰੂਆਤ 2015 ਵਿੱਚ "ਸ਼ਿਵ ਦੀ ਕਿਤਾਬ" ਵਿੱਚ ਪੇਸ਼ਕਾਰੀ ਨਾਲ ਕੀਤੀ ਸੀ। ਗਿੱਲ 2016 ਵਿੱਚ "ਮਾਝੇ ਦੀ ਜੱਟੀ" ਅਤੇ "ਪਿੰਡੇ ਦੀਆਂ ਕੁੜੀਆਂ" ਵਿੱਚ ਨਜ਼ਰ ਆਈ ਸੀ। ਗਿੱਲ ਦਾ ਇੱਕ ਹੋਰ ਸੰਗੀਤ ਵੀਡੀਓ ਗੈਰੀ ਸੰਧੂ ਦੇ ਨਾਲ ਆਇਆ ਸੀ ਜਿਸ ਦਾ ਸਿਰਲੇਖ "ਯੇਹ ਬੇਬੀ ਰੀਮਿਕਸ" ਸੀ। ਗਿੱਲ ਨੇ ਕੁਝ ਪੰਜਾਬੀ ਫ਼ਿਲਮਾਂ ਜਿਵੇਂ ਕਿ 2017 ਵਿੱਚ ਸਤਿ ਸ਼੍ਰੀ ਅਕਾਲ ਇੰਗਲੈਂਡ, 2019 ਵਿੱਚ ਕਾਲਾ ਸ਼ਾਹ ਕਾਲਾ ਅਤੇ ਡਾਕਾ ਵਿੱਚ ਵੀ ਅਭਿਨੈ ਕੀਤਾ।

ਬਿੱਗ ਬੌਸ 13 ਅਤੇ ਹੋਰ ਉੱਦਮ 

ਸਤੰਬਰ 2019 ਵਿੱਚ, ਗਿੱਲ ਨੇ ਬਿੱਗ ਬੌਸ 13 ਵਿੱਚ ਇੱਕ ਮਸ਼ਹੂਰ ਭਾਗੀਦਾਰ ਵਜੋਂ ਪ੍ਰਵੇਸ਼ ਕੀਤਾ। ਜਦੋਂ ਉਹ ਬਿੱਗ ਬੌਸ ਦੇ ਘਰ ਵਿੱਚ ਸੀ, ਉਸ ਦਾ ਪਹਿਲਾ ਸਿੰਗਲ, "ਵੇਹਮ" ਬਾਹਰ ਆਇਆ, ਇਸ ਦੇ ਬਾਅਦ "ਸਾਈਡਵਾਲਕ", "ਰੇਂਜ" ਅਤੇ "ਰੋਂਡਾ ਅਲੀ ਪੇਟੀ" ਸਮੇਤ ਕੁਝ ਹੋਰ ਸਿੰਗਲਜ਼ ਆਏ। ਸੀਜ਼ਨ ਫਰਵਰੀ 2020 ਵਿੱਚ ਸਮਾਪਤ ਹੋਇਆ, ਜਿੱਥੇ ਗਿੱਲ ਦੂਜੇ ਰਨਰ-ਅਪ ਦੇ ਰੂਪ ਵਿੱਚ ਸਮਾਪਤ ਹੋਈ। ਫਰਵਰੀ 2020 ਵਿੱਚ, ਉਹ ਮੁਝਸੇ ਸ਼ਾਦੀ ਕਰੋਗੇ ਵਿੱਚ ਦਿਖਾਈ ਦਿੱਤੀ ਪਰ ਇਹ ਕੋਵਿਡ -19 ਮਹਾਂਮਾਰੀ ਦੇ ਕਾਰਨ ਇੱਕ ਮਹੀਨੇ ਦੇ ਅੰਦਰ ਖਤਮ ਹੋ ਗਿਆ।

ਗਿੱਲ ਫਿਰ "ਭੂਲਾ ਦੂੰਗਾ", "ਕਹਿ ਗਈ ਸੌਰੀ", "ਕੁੜਤਾ ਪਜਾਮਾ",  "ਵਾਅਦਾ ਹੈ", "ਸ਼ੋਨਾ ਸ਼ੋਨਾ"  ਅਤੇ "ਫਲਾਈ" ਸਮੇਤ ਬਹੁਤ ਸਾਰੇ ਸੰਗੀਤ ਵਿਡੀਓਜ਼ ਵਿੱਚ ਦਿਖਾਈ ਦਿੱਤੀ।  ਗਿੱਲ ਪੰਜਾਬੀ ਫ਼ਿਲਮ ਹੋਂਸਲਾ ਰੱਖ ਵਿੱਚ ਨਜ਼ਰ ਆਉਣ ਵਾਲੀ ਹੈ।

ਮੀਡੀਆ 
ਗਿੱਲ ਨੂੰ ਕ੍ਰਮਵਾਰ 2019 ਅਤੇ 2020 ਵਿੱਚ ਟੀਵੀ ਉੱਤੇ ਟਾਈਮਸ ਟੌਪ 20 ਮੋਸਟ ਡਿਜ਼ਾਇਰੇਬਲ ਵੁਮੈਨ ਵਿੱਚ 13ਵਾਂ ਅਤੇ 11ਵਾਂ ਸਥਾਨ ਦਿੱਤਾ ਗਿਆ ਸੀ। ਉਹ 2020 ਵਿੱਚ ਦਿ ਟਾਈਮਜ਼ ਮੋਸਟ ਡਿਜ਼ਾਇਰੇਬਲ ਵੁਮੈਨ ਵਿੱਚ 45ਵੇਂ ਨੰਬਰ 'ਤੇ ਸੀ। 2021 ਵਿੱਚ, ਗਿੱਲ ਫਿਲਮਫੇਅਰ ਦੇ ਡਿਜੀਟਲ ਕਵਰ 'ਤੇ ਨਜ਼ਰ ਆਈ ਅਤੇ ਈਟੀ ਪ੍ਰੇਰਣਾਦਾਇਕ ਮਹਿਲਾ ਇਨਾਮਾਂ ਵਿੱਚ ਉਸ ਨੂੰ "ਪ੍ਰੋਮੀਸਿੰਗ ਫਰੈਸ਼ ਫੇਸ" ਵਜੋਂ ਸਨਮਾਨਿਤ ਕੀਤਾ ਗਿਆ।

ਫ਼ਿਲਮੋਗ੍ਰਾਫੀ

ਫ਼ਿਲਮਾਂ

ਟੈਲੀਵਿਜ਼ਨ

ਵਿਸ਼ੇਸ਼ ਦਿੱਖ

ਸੰਗੀਤ ਵੀਡੀਓ

ਡਿਸਕੋਗ੍ਰਾਫੀ

ਹਵਾਲੇ

ਬਾਹਰੀ ਲਿੰਕ 
 
 
 

21ਵੀਂ ਸਦੀ ਦੀਆਂ ਭਾਰਤੀ ਅਭਿਨੇਤਰੀਆਂ
ਭਾਰਤੀ ਔਰਤ ਗਾਇਕਾਵਾਂ
ਹਿੰਦੀ ਸਿਨੇਮਾ ਵਿੱਚ ਅਭਿਨੇਤਰੀਆਂ
ਹਿੰਦੀ ਟੈਲੀਵਿਜਨ ਦੀਆਂ ਅਦਾਕਾਰਾਵਾਂ
ਜ਼ਿੰਦਾ ਲੋਕ
ਜਨਮ 1993